Катастрофа Boeing 777 пад Данецкам

**Авіякатастрофа Boeing 777** — авіяцыйная катастрофа, якая адбылася 17 ліпеня 2014 году на тэрыторыі Ўкраіны, каторая знаходзілася пад кантролем самаабвешчанай Данецкай народнай рэспублікі, недалёка ад мяжы з Расеяй. Boeing 777 авіякампаніі Malaysia Airlines выконваў плянавы рэйс з Амстэрдаму ў Куала-Лумпур. Самалёт пачаў падаць за 50 км да ўваходжаньня ў паветраную прастору Расеі, пазьней яго абломкі выявілі на зямлі на тэрыторыі Ўкраіны. На борце знаходзілася 283 пасажыраў і 15 чальцоў экіпажу.

Гэта другая катастрофа з авіялайнэрам авіякампаніі «Малазійскія авіялініі» за пяць месяцаў (пасьля зьнікненьня 8 сакавіка 2014 году Boeing 777 падчас пералёту з Куала-Лумпура ў Пэкін) і другая буйная авіякатастрофа ў зоне ўзброенага канфлікту на ўсходзе Ўкраіны за месяц (пасьля зьбітага супернікамі цэнтральнай украінскай улады самалёту Іл-76). Украінскія ўлады і прадстаўнікі самаабвешчаных рэспублік на ўсходзе Ўкраіны адмаўляюць сваё дачыненьне да трагедыі і вінавацяць адзін аднаго ў тым, што адбылося.

Па колькасьці загінулых гэтая катастрофа стала найбуйнейшай у гісторыі авіяцыі з 11 верасьня 2001 году і ўвайшла ў дзясятку найбуйнейшых за ўсю гісторыю. Найбуйнейшая авіякатастрофа XXI стагодзьдзя на постсавецкай прасторы.

Авіякампаніі «Аэрафлёт», Трансаэро, Air France, «Турэцкія авіялініі», Virgin Airlines, Lufthansa і S7 паведамілі пра намер зьдзяйсьняць рэйсы ў аблёт Украіны. Эўракантроль закрыў паветраную прастору Ўсходняй Украіны для грамадзянскай авіяцыі.

31 ліпеня ў сталіцы Беларусі Менску сабралася кантактная перамоўная група ў складзе прадстаўнікоў Украіны, Расеі, АБСЭ і ўзброеных прарасейскіх сэпаратыстаў. У гэтыж дзень была прынятая дамоўленасьць аб наданьні экспэртам доступу да месца крушэньня самалёту.

## Самалёт
Boeing 777-200ER, зарэгістраваны пад нумарам 9M-MRD, быў пабудаваны на заводзе Boeing у Эвэрэце (штат Вашынгтон) у 1997 годзе, і быў перададзены авіякампаніі Malaysia Airlines 29 ліпеня 1997 году.

## Крушэньне
Boeing 777 авіякампаніі Malaysia Airlines выконваў плянавы рэйс з Амстэрдаму ў Куала-Лумпур. На борце знаходзілася 283 пасажыры і 15 чальцоў экіпажу. Сувязь з самалётам зьнікла а 16:20 UTC+3. Расейскую граніцу ляйнэр мусіў перасячы прыкладна а 16:25 UTC+3.

А 16:20 ля гораду Сьняжное (Данецкая вобл.) расейскія дывэрсанты з атраду падпалкоўніка  Ігара Безьлера зьбілі самалёт з зэнітна-ракетнага комплексу, разьмешчанага на блёк-посьце ў гарадзкім пасёлку  (Перавальскі раён, Луганская вобласьць). Самалёт упаў ля вёскі  (Шахтарскі раён, Данецкая вобл.). А 16:40 Безьлер паведаміў аб зьбіцьці самалёту свайму начальніку ў Маскве палкоўніку ГРУ Расеі Васілю Гераніну. Як паведамлялася раней, сэпаратысты атрымалі доступ да тэхнічных сродкаў, якімі быў зьбіты самалёт, пры гэтым, паводле шэрагу паведамленьняў, на цяперашні час адбываецца выдаленьне інфармацыі падобнага тыпу з расейскіх інфармацыйных агенцтваў.

## Сьпіс загінулых
На борце самалёта знаходзіліся 15 чальцоў экіпажу і 283 пасажыры.

## Галерэя

Buk-m2 ky.jpg|Бук-М2
MH17_map-en.svg|


## Дадатковыя зьвесткі
Як паведамляюць карыстальнікі сеткі Інтэрнэт, у найбольш наведвальных моўных вэрсіях Вікіпэдыі неаднаразова адзначаліся рэдагаваньні артыкулаў, зьвязаныя з крушэньнем самалёту, а таксама з узброеным канфліктам на ўсходзе Ўкраіны, зьдзейсьненыя з IP-адрасоў, прыналежных да ўрадавых органаў Расейскае Фэдэрацыі. Зьмест рэдагаваньняў зводзіўся да інтэрпрэтацыі вэрсіі крушэньня з расейскага боку (які настойвае на тым, што крушэньне ажыцьцёўленае наўмысна з боку вайскоўцаў Украіны) і стылявога наданьня значэньня легітымнасьці палітычным структурам узброеных прарасейскіх сэпаратыстаў усходу Ўкраіны.

## Крыніцы

## Вонкавыя спасылкі

* Вэб-старонка аднаго з акаўнтаў сэпаратыстаў у расейскай сацыяльнай сетцы «ВКонтакте», дзе сэпаратысты апісваюць уласнаручнае зьбіцьцё самалёту (архіўная копія)

Boeing 777
Boeing 777
Катэгорыя:Расейскі дзяржаўны тэрарызм
Катэгорыя:2014 год ва Ўкраіне